open-index/open-wikipedia-markdown huggingface dataset:
Manu Leumann

**Manu Leumann** (født 6. oktober 1889 i Straßburg, dengang i Tyskland, død 15. juli 1977 i Zürich) var en sveitsisk språkforsker med spesialområde indoeuropeiske språk. Han var sønn av indologen Ernst Leumann.

I 1922 ble Leumann leder for prosjektet *[[Thesaurus Linguae Latinae]]* og privatdosent ved universitetet i München. I 1927 ble han Eduard Schwyzers etterfølger som professor ved universitetet i Zürich. Blant elevene hans finner man Peter Frei, Ernst Risch, Meinrad Scheller og andre. Han ga ut en latinsk grammatikk, som kom ut i 1926&ndash;28, og i en omarbeidet utgave i 1977.

## Referanser
Karl Brugmann

**Karl Friedrich Christian Brugmann** (født 16. mars 1849 i Wiesbaden, død 29. juni 1919 i Leipzig) var en tysk språkforsker, en av de viktigste innenfor den indoeuropeiske språkvitenskapen.

Brugmann studerte i Halle og i Leipzig. I 1882 ble han ekstraordinær professor i Leipzig og i 1884 professor i Freiburg im Breisgau. I 1887 vendte han tilbake til Leipzig, hvor han foreleste i indoeuropeisk språkvitenskap. Han var en tilhenger av prinsippet om lydlovenes unntaksløshet og regnes som en av de viktigste unggrammatikerne. Hans hovedverk er *[[Grundriß der vergleichenden Grammatik der indogermanischen Sprachen]]* i fem bind (sammen med Berthold Delbrück) og *Morphologische Untersuchungen auf dem Gebiete der indogermanischen Sprachen* i seks bind (sammen med Hermann Osthoff). Sammen med Wilhelm Streitberg grunnla han tidsskriftet ''Indogermanische Forschungen''.

## Referanser


## Eksterne lenker
*
Berthold Delbrück

**Berhold Delbrück** (født 26. juli 1842 i Putbus på Rügen, død 3. januar 1922 i Jena) var en tysk språkforsker som studerte syntaksen innenfor de indoeuropeiske språkene.

Delbrück stammet fra den berømte Delbrück-familien. Han var professor i sanskrit og sammenlignende språkvitenskap ved universitetet i Jena fra 1870 til 1912. Han er mest kjent for de tre bindene om syntaks i *[[Grundriß der vergleichenden Grammatik der indogermanischen Sprachen]]*. De to andre bindene ble skrevet av Karl Brugmann.

## Referanser
Franz Bopp

**Franz Bopp** (født 14. september 1791 i Mainz, død 23. oktober 1867 i Berlin) var en tysk språkforsker. Han regnes som grunnleggeren av den sammenlignende indoeuropeiske språkvitenskapen.

## Liv og virke
### Bakgrunn
Franz Bopp av sønn av Andreas Bopp (ca 1765–1840), en *Futter*- og *Wagenschreiber* ved hoffet i Kurmainz og som opprinnelig var fra Stockstadt am Main, og hans hustru Regina Linck († 1820), en borgerdatter fra Mainz. Franz utviklet en interesse for orientalske studier alt som gymnasiast i Aschaffenburg, dit han hadde flyttet med sine foreldre.

### Karriere
I 1812 reiste han til Paris på et bayersk statsstipend, hvor han kom sammen med Antoine-Léonard de Chézy, Silvestre de Sacy, August Wilhelm Schlegel, studerte bok- og manuskriptsamlinger og la grunnlaget for sin banebrytende avhandling *Über das Konjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache* («Om konjugasjonssystemet i sanskrit, sammenlignet med det greske, det latinske, det persiske og det germanske»), som utkom i 1816. Denne avhandlingen markerer begynnelsen til den indoeuropeiske språkforskningen som vitenskap. I dette verket gav disse språks  verbalstrukturer det metodiske beviset for deres slektskap, som den engelske orientalisten William Jones hadde oppdaget. 

Senere utvidet Bopp begrepet *indoeuropeiske språk* til også favne slaviske språk, litauisk, armensk og albansk. Franz Bopp var først med på bevise at det albanske språk er et indoeuropeisk språk.
 
Etter en reise til London, hvor han møtte Wilhelm von Humboldt, ble Bopp i 1821 professor ved universitetet i Berlin. 

Av kong Maximilian I av Bayern fikk Bopp midler til å reise til London. Der kom han i nær forbindelse med den daværande preussiske sendemann Wilhelm von Humboldt, som ble hans elev i sanskrit. Han utvidet også sine sammenlignende studier fre konjugasjonssystemet til å også omfatte deklinasjonene i engelskspråklig skrift. Dessuten utgav han en latinsk oversettelse av *[[Nala-sagan]]*, en episode fra *[[Mahabharata]]*, i London 1819. 

Etter å han vendt tilbake til Bayern fikk han på Humboldts anbefaling i  1821 et professorat ved universitetet i Berlin og ble i 1822 medlem av Berlins vitenskapsakademi.

## Andre verker i utvalg
* *Über das Conjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache.* Andreäsche Buchhandlung, Frankfurt am Main 1816 (Digitalisat).
* *Ausführliches Lehrgebäude der Sanskrita-Sprache.* 1827 (Digitalisat).
* *Vocalismus, oder sprachvergleichende Kritiken.* Berlin 1836 (Digitalisat).
* *Über die keltischen Sprachen.* Berlin 1839.
* *Über die Verwandtschaft der malaiisch-polynesischen Sprachen mit dem Indogermanischen.* Berlin 1841.
* *Über die kaukasischen Glieder des indo-europäischen Sprachstammes.* Berlin 1847.
* *Über die Sprache der alten Preußen.* Berlin 1853.
* *Vergleichendes Accentuationssystem.* Berlin 1854.
* *Über das Albanesische in seinen verwandtschaftlichen Beziehungen.* Berlin 1855.

## Referanser
Tobøl

**Tobøl** er ei grend i Eidskog kommune i Innlandet.  Stedet inngår i Skotterud skolekrets.
 
Dikteren Hans Børli bodde på Tobøl fra 1945, da han giftet seg med sin kone Magnhild og flyttet ned fra sitt hjemsted på Oppistun Børli. 

Ingelsrud gård var i perioden 1914-57 brukt som gamlehjem, før eget aldershjem ble bygget i Skotterud sentrum. Gården ble kjøpt opp av Norges speiderforbund i 1994, og ble brukt som speidersenter frem til 2010. 

Tollefsbøl oppvekstsenter ligger på Tobøl, men ble lagt ned i 2012. 

Elvevollen stadion, bedre kjent som *Myggmyra*, er idrettsanlegget i bygda, og drives av Tobøl IL. Tobøl Vel ligger like ved Rv21, og drives av frivillige. Der arrangeres det diverse aktiviteter igjennom året, f.eks pubaften, ski/akedag, grendeturneringer, quiz o.l. 

Riksvei 21 , som her heter Vestmarkavegen, går gjennom bygda. 

Vekterveien går igjennom bygda, og forbi Stagnesjøen.

## Referanser
Gobionellinae

* *[[Acanthogobius]]*
* *[[Amblychaeturichthys]]*
* *[[Astrabe]]*
* *[[Awaous]]*
* *[[Brachygobius]]*
* *[[Caecogobius]]*
* *[[Calamiana]]*
* *[[Chaenogobius]]*
* *[[Chaeturichthys]]*
* *[[Chasmichthys]]*
* *[[Chlamydogobius]]*
* *[[Chonophorus]]*
* *[[Clariger]]*
* *[[Clevelandia]]*
* *[[Ctenogobius]]*
* *[[Eucyclogobius]]*
* *[[Eugnathogobius]]*
* *[[Eutaeniichthys]]*
* *[[Evorthodus]]*
* *[[Gillichthys]]*
* *[[Gnatholepis]]*
* *[[Gobioides]]*
* *[[Gobionellus]]*
* *[[Gobiopterus]]*
* *[[Gymnogobius]]*
* *[[Hemigobius]]*
* *[[Ilypnus]]*
* *[[Lepidogobius]]*
* *[[Lethops]]*
* *[[Leucopsarion]]*
* *[[Luciogobius]]*
* *[[Mistichthys]]*
* *[[Mugilogobius]]*
* *[[Oligolepis]]*
* *[[Oxyurichthys]]*
* *[[Paedogobius]]*
* *[[Pandaka]]*
* *[[Papuligobius]]*
* *[[Parawaous]]*
* *[[Pseudogobiopsis]]*
* *[[Pseudogobius]]*
* *[[Pseudorhinogobius]]*
* *[[Pterogobius]]*
* *[[Quietula]]*
* *[[Redigobius]]*
* *[[Rhinogobius]]*
* *[[Sagamia]]*
* *[[Schismatogobius]]*
* *[[Stenogobius]]*
* *[[Stigmatogobius]]*
* *[[Suruga (Gattung)|Suruga]]*
* *[[Synechogobius]]*
* *[[Tamanka]]*
* *[[Triaenopogon]]*
* *[[Tridentiger]]*
* *[[Tukugobius]]*
* *[[Typhlogobius]]*

**Gobionellinae** er en gruppe kutlinger. De fleste artene lever i ferskvann i tropiske områder.

## Litteratur
* 

## Eksterne lenker
*
Else Marie Bergem Hagen

**Else Marie Bergem Hagen** (født 22. desember 1963 i Stavanger) er en norsk bildekunstner og fotograf. Hun debuterte på Høstutstillingen i 1996 og har siden da deltatt på en rekke utstillinger både innen- og utenlands, blant annet Stavanger Kunstforening, Nord-Trøndelag fylkesgalleri, Galleri K og i Vigeland-museet.

Hagen har grunnleggende utdannelse fra Bergeland videregående skole med tegning, form og farge (1982–85).  I 1985-86 var hun elev ved Kunstskolen i Rogaland, Stavanger.   

Hagen bor og arbeider i Oslo.

## Priser
Som kunstner har Hagen mottatt en rekke priser og stipend, blant annet førstepremie i Småbildebiennalen (Stavanger Kunstforening), Statens etableringsstipend, Vederlagfondets stipend og Royal Caribbean Arts Grant i 2007. 

I 2011 fikk Hagen tildelt statens garantiinntekt for kunstnere.

I 2019 mottok Hagen Høstutstillingsprisen fra Bildende Kunstneres Hjelpefond for sin deltakelse på Høstutstillingen.  

## Referanser


## Eksterne lenker

* Listen.no. Else Marie Bergem Hagen kunstnerindeks. Med bilder.  Besøkt 14. mars 2012.
* Gallerik.com. Kunstner-CV.  Besøkt 10. mars 2012.
* Gallerik.com. Pressemelding om utstillingen «Det synlige», 2010.  Besøkt 10. mars 2012. 
* nrk.no 24. september 2008 Kunstutstilling: Utfordrer Vigeland....  Besøkte 14. mars 2012.
Krapps siste spole

***Krapps siste spole*** (engelsk: *Krapp's Last Tape*) er en monolog av Samuel Beckett. Stykket hadde premiere ved Royal Court Theatre i London i oktober 1958.

## Om stykket
Monologen kan regnes som nyskapende fordi den løste problemet med å formidle fortidige hendelser i monologer ved å gjøre bruk av et bånd og en opptaker. Stykket ble opprinnelig skrevet for skuespilleren Patrick Magee, som også var den første som spilte monologen.

## Handling
Monologen omhandler personen Krapp, en aldrende mann, som sitter på et kontor. Han finner frem et gammelt lydbånd som han spiller av på en båndopptaker. Båndet inneholder en monolog Krapp spilte inn for lenge siden om ulykkelig kjærlighet. Mens Krapp hører på båndet, mimrer, ler og sukker han over seg selv. Han slår av båndet og spoler, og det virker da som om det er enkelte sekvenser han ikke ønsker å høre. Etterhvert tar han frem en mikrofon som han kobler til opptakeren, og så leser han liksom inn en respons til det han har hørt. Man merker etterhvert at minnene om tiden som har gått, plager ham, idet han begynner å fabulere høyt for seg selv.

## Kjente rolletolkninger
* Irske Patrick Magee var den første som spilte rollen som Krapp.
* Britiske Harold Pinter spilte rollen ved Royal Court Theatre i London i forbindelse med teatrets 50-årsjubileum i 2006
* Britiske John Hurt i prosjektet Beckett on film fra 2000.
* Norske Toralv Maurstad i prosjektet «Beckett», da med tittelen «Krapps siste bånd», på Nationaltheatret i 2007.

## Referanser
Bærumsvømmerne

**Bærumsvømmerne** er en svømmeklubb fra Bærum. Klubben ble stiftet i 1969 og hadde i 2008 1700 medlemmer. Dette gjorde klubben til norges største svømmeklubb. 
Under ledelse av Sondre Solberg og teamet hans, ble Bærumsvømmerne Norges beste svømmeklubb, både for junior og for senior, i sesongene 2006/07 og 2007/08. De har særlig dominert norsk svømming på juniorsidene disse sesongene.

## Kjente utøvere
* Anne-Mari Gulbrandsen
* Alexander Dale Oen
* Aleksander R. Hetland
* Øystein R. Hetland
*Tomoe Zenimoto Hvas

## Meritter
### 2008
***[[Norgesmesterskap]] svømming langbane**, Hamar 

***1.-plass***
4x200m fri
4x100m medley menn
4x100m fri menn
100m butterfly, Aleksander Hetland
200m rygg, Elisabeth Jarland 
400m fri, Elisabeth Jarland
400m fri, Robert Aronsen
Butterfly, Aleksander Hetland

***2.-plass*** 
4x100m medley
100m rygg, Lars Andre Tolås
800m, Robert Aronsen
100m bryst, Aleksander Hetland
50m bryst, Anne-Mari Gulbrandsen
100m rygg, Elisabeth Jarland
400m fri, Tor Haffnor
100m bryst, Anne-Mari Gulbrandsen

***3.-plass*** 
50m fri, Aleksander Hetland
400m medley, Robert Aronsen
200m rygg, Lars Andrè Tolås
200m bryst, Sebastian Wigstøm
400m medley, Elisabeth Jarland

***NM Junior-UM** – Klubben tok 9 gull, 3 sølv og 6 bronse i de 44 øvelsene i mesterskapet.

## Ledelse
* Johan Björkegren, daglig leder
* Sondre L. Solberg, sportslig leder
* Tomas Eriksson, styreleder

## Treningsanlegg
Svømmerne tilknyttet klubben har flere treningssteder:
* Nadderudhallen
* Berger Svømmehall
*Rud Svømmehall
* Kolsås sportskompleks
* Hundsund Bad, dette driftes også av klubben

## Referanser

## Eksterne lenker
* Bærumsvømmerne hjemmeside
Ikke et land for gamle menn

***Ikke et land for gamle menn*** (originaltittel *No Country for Old Men*) er en roman skrevet av den amerikanske forfatteren Cormac McCarthy. Boken kom ut i 2005. Handlingen er lagt til grenseområdet mellom USA og Mexico i 1980, og forteller om en narkotikahandel som har gått galt ute i ørkenen. Tittelen kommer fra diktet "Sailing to Byzantium" av William Butler Yeats. 

## Filmatisering
I 2007 ble boken filmatisert av Coen-brødrene. Denne vant fire Oscar, blant annet for beste film.
Natasha Lytess

**Natasha Lytess** (født 1. juni 1913, død 12. mai 1963) var en amerikansk skuespillerinne, som også var Marilyn Monroes skuespillerinstruktør i flere år.

## Biografi
Natasha Lytess ble født i 1913 i Berlin.

Hun studerte skuespill hos Max Reinhardt og begynte å jobbe som skuespillerinne og skuespillerinstruktør i Hollywood. I 1948 ble Lytess introdusert for Marilyn Monroe, da hun var skuespillerinstruktør hos Columbia Pictures. Hun hadde Monroe som elev frem til 1955.

Lytess døde i 1964.

## Filmografi

## Referanser


## Eksterne lenker
*
Allround-NM på skøyter 2009

**Allround-NM på skøyter 2009** avholdes 20. og 21. desember 2008 på Glitre stadion på Gol i Buskerud.  Arrangør var Gol Idrettslag.

Regjerende mestere fra året før i Fosenhallen, Bjugn var Mari Hemmer, Aktiv Skøyteklubb og Håvard Bøkko, Hol Idrettslag. Mestere for 2009 ble Maren Haugli (sin andre allround-tittel, første i 2006) fra Jevnaker, og Håvard som tok sin andre på rad. 

## Program

;Været
Lørdag: −2 til 2 grader, vindstille
Søndag: −2 grader, opphold til snø

## Aktuelle rekorder
### Mesterskapsrekorder

### Banerekorder

## Resultater
### Kvinner

:* = manuell tid gjort om til elektronisk tid.

### Menn

:* = manuell tid gjort om til elektronisk tid.

## Funksjonærer og delegerte
* Overdommere var Gunnar Knudsen (kvinner), Roald Farestveit (menn), assisterende overdommer var Vidar Skaar. 
* Startere var Ola Stølen (kvinner) og Jan Wiggo Oxholm (menn). 
* Teknisk delegert NSF: Knut Ludahl

## Eksterne lenker
* Norges Skøyteforbunds samleside om NM 
* Om NM på GlitreTids hjemmesider
;Resultatlenker
* 
* 
*  Resultater for kvinner og menn på SpeedskatingResults.com
**Bildeserie**
* Allround-NM på skøyter 2009 **www.glitre.net** Besøkt 14. feb 2012.
Gunnar Ringheim

**Gunnar Ringheim** (født 1953) er en norsk forfatter og journalist. 

Ringheim har jobbet som journalist i *[[Nybrott (Larvik)|Nybrott]]*, *[[Østlands-Posten]]* og *[[Vestfold Arbeiderblad]]*, samt vært ansvarlig redaktør for *[[Ny Tid]],*  *[[Larvik Morgenavis (1995–1996)|Larvik Morgenavis]]* og tidsskriftet *Hjem og Skole.* I 1993 ble  Ringheim ansatt i *[[Dagbladet]]* som journalist der han siden jobbet som blant annet nyhetssjef, kulturreportasjeleder og debattredaktør. 2010 til 2012 var han Dagbladets korrespondent i London.

Ringheim har siden 1987 utgitt en rekke sakprosabøker, og i 2008 debuterte han som romanforfatter med *Svalestup* (Publicom), med handling fra pressemiljøet.

## Bibliografi
* *Menn som voldtar*, Cappelen (1987)
* *I pressens vold*, Gyldendal (1993)
* *Hysteriske kvinnfolk*, Cappelen (1995)
* *Løvetannbarn*, Damm (1997)
* *Siste skudd*, Cappelen, 1998)
* *Svalestup*, Roman, Publicom (2008)
* *Det som ikke skulle skje* (2015)
* *FRP - rett fra levra* (2016)
* Sammen med Siv Jensen: *Siv : Med egne ord*, Kagge (2021)

## Kilder
*Presentasjon av Gunnar Ringheim i Forfatterkatalogen på Forfattersentrums nettsider
Asker kulturhus

**Asker kulturhus** er et kommunalt kulturhus i Asker sentrum i Asker kommune. Kulturhuset ble først åpnet i 1982, og gjenåpnet høsten 2004 etter en omfattende ombygning og utvidelse. 

Bygget har seks etasjer, med glassfasade ut mot torget Bakerløkka. Asker bibliotek holder til i første etasje ut mot Bakerløkka, mens Asker kino holder til i underetasjen. Kulturhuset har tre saler med inngang fra andre etasje: Teatersalen med 509 plasser, Multisalen med 236 plasser og Radar scene med 150 ståplasser. I andre etasje er det også utstillingslokaler. Asker kulturskole, som holder til like nord for Asker sentrum, benytter i ulike sammenhenger kulturhusets lokaler.

Bygget huser kontorer og møterom for kulturhusets administrasjon samt forskjellige enheter i tredje, fjerde og femte etasje. I toppetasjen er det festlokaler til utleie, og næringslokaler. På gateplan ut mot handlegaten Strøket ligger en italiensk restaurant. Asker kulturhus har dessuten et seniorsenter for de over 67 år og kulturverksted for unge mellom 13 og 20. 

Skulpturen «Don’t be a Stranger» av Irene Nordli ble avduket høsten 2006 som del av kulturhusets utsmykning. Denne populære skulpturen ruver ved hovedinngangen fra Bakerløkka.

Kulturhuset ble presentert i arkitekturtidsskriftet Byggekunst nr. 7, 2005.

## Referanser


## Eksterne lenker
* 
* Presentasjon av kulturhuset på arkitektens nettsted
* Visuell presentasjon av skulpturen «Don’t be a Stranger» på kunstnerens nettsted
Greg Dulli

**Greg Dulli** (født 11. mai 1965) er en amerikansk rockemusiker og vokalisten i rockebandene The Gutter Twins og The Twilight Singers. Han var og vokalisten i The Afghan Whigs.

## Eksterne lenker
* 
* 
*
Bjarne Lysholm

**Bjarne Lysholm** (født 26. april 1861 i Trondhjem, død 12. mai 1939 i Trondheim) var en norsk lege, administrativ leder og entomolog. Han praktiserte som lege en kort periode og var senere sjef i destillasjons- og brenneribedriften  Jørgen B. Lysholm. Han var en av stifterne da Norsk Entomologisk forening ble stiftet i 1904.  For sin interesse og  arbeid innen entomologien (insekter) ble han æresmedlem i Det Kongelige Norske Videnskabers Selskab i Trondheim.  Han ble utnevnt til æresdoktor ved Uppsala universitetet og i Norge til Ridder av St. Olavs orden.

## Liv og virke
### Bakgrunn
Bjarne Lysholm var utdannet lege og tok medisinsk embedseksamen i 1887.

### Lege
Han praktiserte som lege i Iowa, USA, men etter et halvt år flyttet han til Norge og praktiserte i Lardal og Trondheim.

### Forretningsmann
Bjarne Lysholm var i perioden 1894 til 1912 sjef i  Jørgen B. Lysholm, en familiebedrift som ble etablert i 1821.  Det var et destillasjons- og brennerifirma.

### Entomolog
Bjarne Lysholm ble tidlig interessert i naturen og insekter.  I 1912 skrev han en avhandling om plankton og copeoder i Trondheimsfjorden. Han var også, sammen med marinbiolog Ole Nordgård, med å bearbeide et materiale kopeoder fra et tokt i Atlanterhavet.  Men det var først etter at han sluttet som sjef i familibedriften at han fikk bedre tid til sin interesse for entomologien. Det var særlig biller (Coleoptera) fra Midt-Norge og områdene rundt Trondheim,  han arbeidet med. Men sammen med H.J. Sparre Schneider og T.G. Münster reiste han til Finnmark flere ganger.

### Forfatter
Bjarne Lysholm har skrevet en rekke publikasjoner.  På slutten av  1890-tallet en fortegnelse over biller i Trøndelag.  Dette og nytt materiale ble i 1937 sammenfattet i en ny artikkel som omfattet nær 1&nbsp;300 arter av biller.  Dette gjorde Trøndelag til den best undersøkte delen av den norske billefaunaen.

## Utmerkelser
Bjarne Lysholm var i 1902 til 1914  preses for Det Kongelige Norske Videnskabers Selskab i Trondheim, hvor han etterhvert også ble valgt til æresmedlem. Han var en periode mellom 1918 til 1939 bestyrer for selskapets entomologiske samling.  Han ble utnevnt til æresdoktor ved Uppsala universitet og i Norge til Ridder av St. Olavs orden.

## Referanser


## Litteratur
* Hjalmar Broch. 1954. *Zoologiens historie i Norge. Til annen verdenskrig.* Akademisk forlag, Oslo. 156 sider.
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004 - *  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8
* Münster, T.G. 1935. *Vore nestores.* Norsk entomologisk tidsskrift. Bind 3. Side 1-3.

## Eksterne lenker
* Norsk entomologisk forening – for deg som vil lære mer om insekter.
Einar Hammer

**Einar Hammer** (født 1969) er en norsk forfatter. Jobber nå som journalist i nettavisen Resett. 

## Bibliografi
* 
* ** Asbjørnsen forl. 2008. ISBN 978-82-82040-10-5
*  
*  (Sammen med Sjølie, Elisabeth)

## Referanser


## Eksterne lenker
* Lenke til Einar Hammer . 
* Hjemmeside''
Julius Lenhart

**Julius Lenhart** (født 27. november 1875 i Wien, død 10. november 1962 i Wien) var en østerriksk turner som deltok under OL 1904 i St. Louis.

Lenhart ble olympisk mester to ganger under OL 1904, han vant mangekampen både individuelt og i lag. I trekampen kom han på andreplass. Lenhart dro til USA og Philadelphia i 1903 og ble medlem i turnforeningen *Philadelphia Turngemeinde*. Det var denne turnforening han representerte under OL 1904, derfor ble USA kreditert gullmedaljene til tross for at Lenhart aldri har vært amerikansk statsborger. Han returnerte til Østerrike straks etter OL.

## OL-medaljer
* 1904  St. Louis -  **Gull** i turn, mangekamp individuelt
* 1904  St. Louis -  **Gull** i turn, mangekamp lagkonkurranse
* 1904  St. Louis -  Sølv i turn, trekamp

## Referanser


## Eksterne lenker
*
Fredrik Vogt Holmboe

**Fredrik Vogt Holmboe ** (1886&ndash;1954) var en norsk forsker, distriktsveterinær og entomolog. Han var en av stifterene da Norsk Entomologisk forening ble stiftet i 1904. For sin innsats arbeidsinnsats og forskning  fikk han Veterinærmedaljen og Kongens fortjenstmedalje i gull.

Fredrik Vogt Holmboe var født på Strinda. Han var bror til botanikeren Jens Holmboe.

Fredrik Vogt Holmboe var distriktsveterinær i Rogaland.   Han var med redaktør i Norsk veterinærtidsskrift og hadde flere tillitsverv knyttet opp til sitt yrke som distriktsveterinær.  Han ble tidlig interessert i naturen og insekter, men konsentrerte seg etterhvert om insekter som hadde veterinærmedisinsk og medisinsk betydning. Hans donerte stadig insekter til samlingen på Naturhistorisk museum i Oslo.

## Forfatteren
Fredrik Vogt Holmboe har skrevet over 200 artikler innen sitt fagområde. Han skrev også i dagspressen om sine turer i distriktet.

## Utmerkelser
For sin arbeidsinnsats og forskning  fikk han Veterinærmedaljen i 1928. I 1952 Kongens fortjenstmedalje i gull for sitt arbeid som  distriktsveterinær.

## Referanser


## Litteratur
* Natvig, L.R. 1955. *In memoriam. Fredrik Vogt Holmboe.* Norsk entomologisk tidsskrift. Bind 9. Side 263-264.
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004 - *  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

## Eksterne lenker
* Norsk entomologisk forening – for deg som vil lære mer om insekter.
Cucuteni-kulturen

**Cucuteni-kulturen** (i Russland og Ukraina bedre kjent som Trypillian-kulturen eller Tripolie-kulturen er en kultur fra sen Neolittisk tid som blomstret mellom 5500-2750 f.Kr. i området rundt elvene Dnestr og Dnepr i det som idag er Romania, Moldova og Ukraina.
EM i turn for kvinner 1998

Det 22. **[[europamesterskapet i turn]]** for kvinner ble arrangert i 1998, i St. Petersburg i Russland.

## Resultater
### Lagkonkurranse

### Individuell mangekamp

### Hopp

### Skranke

### Bom

### Frittstående

## Medaljeoversikt

## Se også
*Europamesterskapet i turn 1998 for herrer

## Kilder
*  22. Turn-Europameisterschaften der Frauen 1998 in St. Petersburg, Russland  IfoSta.de, besøkt 7. august 2018
Irena Jovic

**Irena Jovic** (født 1973) er en norsk kunstner og siden 2014 daglig leder ved Petter Dass-museet, som er oppvokst på Engavågen i Meløy kommune i Nordland med norsk mor og bosnisk-serbisk far. Som 16-åring flyttet hun til Frankrike, der hun fullførte fransk gymnas og begynte studier ved École des beaux-arts i Saint-Étienne. Etter 5 år vendte hun tilbake til Norge. Hun var elev ved Nerdrums atlier 1999-2000. I 2005 tok hun cand.philol.-graden ved Universitetet i Oslo med kunsthistore hovedfag.

I 2013 begynte hun som daglig leder ved Petter Dass museet på Alstahaug. 

Hun har hatt flere separatutstillinger i Galleri Tonne i 2000 og i Galleri Saltstraumen samme år. Hun har i tillegg deltatt i kollektivutstillinger. Hennes virke som kunstner er todelt, med hovedvekt på det nordnorske landskapet og portrett- og menneskeskildringer.

## Referanser




## Eksterne lenker
* 
*
Embrik Strand

**Embrik Strand** (født 2. juni 1876 i Ål i Hallingdal, død 3. november 1947) var en norsk entomolog.  Embrik Strand var utdannet ved Universitetet i Christiania. Det meste av sitt liv bodde han i Tyskland og senere i Latvia. Embrik Strand har skrevet en rekke publikasjoner og arbeidet særlig med edderkopper, sommerfugler og veps.

I Norge var Embrik Strand aktiv entomolog bare noen få år før han flyttet til utlandet. Han vikarierte i en konservatorstilling ved Zoologisk museum i Oslo fra 1901 til 1903. I perioden 1898 til 1903  samlet han insekter og edderkopper på flere reiser i Norge, Store deler av denne samlingen finnes på Naturhistorisk museum i Oslo.

I 1903 reiste han til Tyskland og fikk korte arbeidsopphold ved flere museer. I 1907 fikk han en stilling ved Zoologiches Museum i Berlin. Han bearbeidet materiale samlet på ekspedisjoner, blant annet fra Sentral-Afrika og Syd-Amerika.

I 1923 ble Strand professor i zoologi ved Universitetet i Latvia. Han regnes som grunnleggeren av zoologien i Latvia og arbeidet der resten av sitt yrkesaktive liv.

Embrik Strand har beskrevet flere hundre nye arter for vitenskapen. Hans holotyper er bevart i Tyskland, i det *Entomologiske Institutt* og i *Museum für Naturkunde*.

## Forfatteren
Embrik Strand har publisert en rekke artikler i flere entomologiske tidsskrift. De fleste omhandler utenlandske arter, men ut fra sin norske samling fra ungdommen skrev han en rekke artikler om norske insekter og edderkopper. Han arbeidet særlig med edderkopper, sommerfugler og veps. Leif R. Natvig utarbeidet en liste i Norsk entomologisk Tidsskrift over Embrik Strands publikasjoner.

## En kontroversiell forsker
Særlig Strands tidligere arbeider ble sterkt kritisert av norske entomologer. Thomas Georg Münster  publiserte en gjennomgang av hans tidlige arbeider på biller og karakteriserte dem som "totalt verdiløse" på grunn av tallrike feilbestemmelser og sannsynligvis også sammenblanding av eksemplarer samlet i ulike områder. Også hans tidlige arbeider på edderkopper har blitt hardt kritisert, blant annet fordi han beskrev nye arter basert på ikke-kjønnsmodne individer. Hans arbeider fra tiden etter at han forlot Norge virker mer solide og en stor del av artene han har beskrevet gjelder fortsatt som gyldige i dag. Embrik Strands iver etter å få navnet sitt heftet ved så mange arter som mulig synes ganske påfallende - han navnsatte nye arter innen en rekke ulike grupper av leddyr og beskjeftiget seg med et mye bredere utvalg av dyregrupper enn det i dag er akseptert at noen kan opprettholde ekspert-kompetanse på. Det er også påfallende hvor mange slekter og arter hans kolleger har oppkalt etter Embrik Strand, særlig mange av den tsjekkiske entomologen Jan Obenberger, som Strand også oppkalte mange arter etter.

## Referanser


## Litteratur
* 

* 

* 

## Eksterne lenker
* Norsk entomologisk forening – for deg som vil lære mer om insekter.
* Profesora Stranda bibliotēka – om professor Embrik Strand og hans boksamling som ble etterlatt til Universitetet i Latvia.
* Embrik Strand hos entclub.org
Nupereller

**Nupereller** er en håndarbeidsteknikk hvor man lager blonder av ringer og buer som igjen er laget av knuter. Som oftest blir en liten skyttel benyttet, men det er mulig å lage slikt med en nål. Ved hjelp av en skyttel kan en lage ringer. Med en skyttel og tråden fra garnnøstet kan en lage ringer og buer. To skytler gjør det mulig å lage ringer på ringer. 

Det er best å bruke en fast tråd. Heklegarn er ofte godt egnet.

Teknikken egner seg til blonder. Den kan brukes til bokmerke, duker og liknende.

## Se også
*Knipling
*Blonder

## Eksterne lenker
* Instruksjon på engelsk
* Mer informasjon på norsk
20. serierunde i 2. divisjon avdeling 3 2008

**20. serierunde i 2. divisjon avdeling 3 2008** startet 13. september og ble avsluttet med Fløy mot Viking 2 15. september 2008.

Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på  kroner.

## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Svømming under Sommer-OL 2008 – 100 meter ryggsvømming kvinner

Svømmeøvelsen **100 meter ryggsvømming damer** i Sommer-OL 2008 fant sted mellom 10. og 12. august i Beijing nasjonale vannsportsenter. 

Sju innledende heat ble gjennomført, de fleste med maksimum antall svømmere (åtte). Hvilket heat svømmeren deltok I hadde ingen formell betydning for avansement, da svømmerne med de 16 beste tidene kvalifiserte seg til semifinalene. To semifinaler med åtte svømmere i hver ble holdt. Svømmerne med de åtte raskeste tidene gikk videre til finalen.
 
Kvalifikasjonskravene var 1.01,70  (A-krav) og 1.03,86 (B-krav). Nasjonale olympiske komiteer med to eller flere svømmere som klarte A-kravene kunne melde på to slike svømmere, ellers kunne de melde på én svømmer som hadde klart B-kravet.

Norge var ikke representert på øvelsen.

## Program
All times are China Standard Tid (UTC+8)

## Medaljevinnere

## Rekorder
Før konkurransen var verdens- og olympisk rekord som følger:

Følgende olympisk rekord ble satt under konkurransen:

Under de innledende heatene, satte Kirsty Coventry først ny olympisk rekord og så ny verdensrekord i semifinalen. Så før finalen var begge rekordene forbedret.  I finalen vant Natalie Coughlin øvelsen, men klarte ikke å ta tilbake rekordene som Coventry hadde satt. Men hun forbedret sin personlige rekord som var verdensrekord før lekene med 0,01 sekund.

## Resultatene
### Heatene

### Semifinaler

#### Semifinale 1

#### Semifinale 2

### Finale

## Referanser
EM i turn for kvinner 2000

Det 23. **[[europamesterskapet i turn]]** for kvinner ble arrangert i 2000, i Paris i Frankrike.

## Resultater
### Lagkonkurranse

### Individuell mangekamp
*Obs:* Hopp (**VT**), skranke (**UB**), bom (**BB**), frittstående (**FX**).

### Hopp

### Skranke

### Bom

### Frittstående

## Medaljeoversikt

## Se også
*Europamesterskapet i turn 2000 for herrer

## Kilder
*  23. Turn-Europameisterschaften der Frauen 2000 in Paris, Frankreich  IfoSta.de, besøkt 7. august 2018
John Grieb

**John William Grieb** (født 19. november 1879, død 1939) var en amerikansk turner som deltok under OL 1904 i St. Louis.

Grieb ble olympisk mester under OL 1904, han var med på laget til *Philadelphia Turngemeinde* som vant mangekampen. I friidrettstrekampen, som var en del av turnprogrammet, kom han på andreplass. Trekampen besto av lengdehopp, kulestøt og sprint 100 yards.

## OL-medaljer
* 1904  St. Louis -  **Gull** i turn, mangekamp lagkonkurranse
* 1904  St. Louis -  Sølv i friidrett, trekamp (100 yards, kule og lengdehopp)  USA

## Referanser


## Eksterne lenker
*
Uros Dojčinović

**Uros Dojcinovic** (født 1959 i Beograd) er en serbisk klassisk gitarist.

Han er professor i klassisk gitar ved musikkonservatoriet "J. Slavensky" i Beograd.

Dojcinovic er en viktig person i gitarverdenen, har utgitt førti album og reiser jorden rundt på de store gitarfestivalene.

I 2008 var han på turné i Norge med Gisle Krogseth som primus motor. Samme år komponerte Krogseth en gitarkonsert til Dojcinovic. Han spiller et bredt repertoar, fra klassisk musikk til folkemelodier fra Balkan.

## Referanser
Adolf Spinnler

**Adolf Spinnler** (født 18. juli 1879, død 20. november 1951) var en sveitsisk turner som deltok under OL 1904 i St. Louis.

Spinnler ble olympisk mester i turn under OL 1904, han vant trekampen foran østerrikeren Julius Lenhart. Trekampen besto av skranke, svingstang og bøylehest. Spinnler kom på tredjeplass i den individuelle mangekampen.

## OL-medaljer
* 1904  St. Louis -  **Gull** i turn, trekamp
* 1904  St. Louis -  Bronse i turn, mangekamp individuelt

## Referanser


## Eksterne lenker
*
EM i turn 2007

Det 2. europamesterskapet i turn individuelt for herrer og kvinner ble arrangert i Amsterdam 26. til 29. april 2007.

## Herrer

### Individuell mangekamp

### Apparatfinaler
#### Frittstående

#### Bøylehest

#### Ringer

#### Hopp

#### Skranke

#### Svingstang

## Kvinner
### Individuell mangekamp

### Apparatfinaler
#### Hopp

#### Skranke

#### Bom

#### Frittstående

## Medaljeoversikt

## Eksterne lenker
* Offisielle resultater - herrer
* Offisielle resultater - kvinner
Terje Skonseng Naudeer

**Terje Skonseng Naudeer** (født 1973) er en norsk skuespiller og sceneinstruktør.

Naudeer er fra Rana kommune i Nordland. Han er utdannet innen skuespill, film og teater ved NTNU og  i London. 

Han har medvirket i både reklamer, TV-serier, filmer og teateroppsetninger. Han har vært med på tv-produksjoner som blant annet ''Fox Grønland'' (2001), *Eva og Adam* (2007) og *[[Himmelblå]]* (2008–2010), samt Varg Veum-filmen *[[Tornerose (Varg Veum film)|Tornerose]]* fra 2008.

Han har vært instruktør for Oslo katedralskoles teatergruppe Kattateateret i 2006, med forestillingen *Fryktens sirkus presenterer ”Det var en gang...?”* av Bertolt Brecht. Han spilte og var regiassistent på skuespillet *Brotsverk og straff* på Det norske teatret. Han assisterte også Stein Winge på *Richard II*. Han har siden vært instruktør for en rekke oppsetninger på ulike scener, deriblant *A Streetcar Named Desire* (2013, ved Nordland Teater), *Autumn Sonata* (2018, ved Teatret Vårt) og *En handelsreisendes død* (2023, ved Nationaltheatret). 

## Referanser


## Eksterne lenker
*
Klausbernd Vollmar

**Klausbernd Vollmar** (* 22. November 1946 i Remscheid, Tyskland) er en  tysk forfatter og psykolog som arbeider med tolkning av symboler i drømmer, kunst og reklame.

## Liv
Vollmar studerte på Ruhr-Universität Bochum og McGill University i Montreal. Etter sin eksamen fikk ble han tildelt et forskningsstipendium fra Canada Council. Han arbeidet som kulturredaktør for Montreal Nyheter og var rådgivende regissør ved det internasjonale teateret i Montréal. Før dette arbeidet han som lektor ved Goethe-instituttet i Finland.

I studietiden var han en elev av Baronesse Olga von Ungern-Sternberg (som var en direkte elev av C.G. Jung) og sjamanen Black Horse Chavers (Institut Dies, Utrecht). Etter et lengre opphold ved Findhorn Foundation i Skottland på åttitallet, hvor han blant annet av Findhorn Foundation fikk i oppdrag å bygge opp og lede Findhornforlaget, har han bodd på den engelske østkysten, holder kurs for smågrupper i kreativ omgang med drømmer, personlighetsutvikling und bevisst utvikling av det kreative potensialet. Vollmar lever i Cley next the Sea/Norfolk og Köln i Tyskland.

## Drømmer og symboler
Han mener at en meningsfylt og virkningsfull avgjørelses- og forståelsesprosess er å betrakte som en ossilasjon mellom den kvinnelige (intuisjon, syntese) og den mannlige (logikk, analyse, arketype) siden i oss. Han har utgitt mange bøker som beskriver denne prosessen. I tillegg kommer et intensivt arbeide med kreative prosesser hvor han spesielt bruker klientenes drømmer for å førdre utviklingen, nye ideer og problemløsninger.  

Vollmar skriver fagbøker og holder foredrag hovedsakelig til tema drømmer og symboler, spesielt den symbolske betydelsen av farger. 
I løpet av nittitallet dannet han i Tyskland drømmetolkningsgrupper hvor man tilbød personlig og aktiv telefonisk drømmetolkning og utdannelse av drømmeterapeuter. Sener oppstod Traumonline med eget software, med et stort spektrum av tilbud for den enkelte drømmer som søker hjelp via nettet til å forstå sine drømmer. Hovedvekten ved dette arbeidet danner tanken at drømmene byr på et enormt kreativitetspotensial som det er om å gjøre at drømmeren kan omsette og benytte i fremtiden.

Siden 2007 arbeider Vollmar forsterket med symbolenes historie og fargenes virkning. Han går ut i fra tankene til Bauhauslærerne Vasilij Kandinskij, Paul Klee og Johannes Itten, som han har videreutviklet. I intervjuer i Süddeutsche Zeitung og andre tyske aviser og tidsskrifter var det temaer som *motefarger* og hvordan vi kan understreke vår personlighet med de rette farger som stod i forgrunnen. Vollmar fremhever spesielt i sine publikasjoner hvordan vi virker gjennom fargene på vårt klesvalg og hva man kan bevirke med dette og hvordan fargevalget i våre hjemlige omgivelser og på arbeidsplassen igjen påvirker oss. 2008 utgav Vollmar det første tyske leksikonet med alle uttrykk i fargenes verden „Die faszinierende Welt der Farben – Ein Glossar von A – Z“ (ars momentum Kunstverlag, ISBN 978-3-938193-41-9).

## Referanser




## Eksterne lenker
*  Homepage
Sotirios Athanasopoulos

**Sotirios Athanasopoulos** var en gresk turner.

Athanasopoulos var lagleder for det greske laget Panellinios Gymnastikos Syllogos, som fikk sølv i lagkonkurransen i skranke under sommer-OL 1896 i Athen.

## Eksterne lenker
*
Star Wars Jedi Knight II: Jedi Outcast

**Jedi Knight 2: Jedi Outcast** er et førstepersonsskytespill. I spillet styrer spilleren Kyle Katarn, en pensjonert jedi som har sverget på å aldri bruke Kraften etter hans ulykke i *[[Star Wars: Dark Forces]]* og *[[Star Wars Jedi Knight: Dark Forces II]]*. Kyle jobber sammen med Jan Ors, hans partner. Etter hvert møter Kyle på Sithen Desann, som kidnapper Jan, og han drar til *Valley of the Jedi* for å få tilbake kraften, for å kunne redde Jan. I spillet finnes mange av karakterene fra *[[Star Wars Episode VI: Jediridderen vender tilbake]]*, som Luke Skywalker og Lando Calrissian.

## Referanser

## Eksterne lenker
*
Anton Heida

**Anton Heida** (født oktober 1878, død ukjent) var en amerikansk turner som deltok under OL 1904 i St. Louis.

Heida ble olympisk mester hele fem ganger under OL 1904. Individuelt vant han svingstang, hopp, bøylehest og kombinasjonen. Han var også med på laget til *Philadelphia Turngemeinde* som vant mangekampen. I skranke kom han på andreplass bak landsmannen George Eyser.

## OL-medaljer
* 1904  St. Louis -  **Gull** i turn, svingstang
* 1904  St. Louis -  **Gull** i turn, hopp
* 1904  St. Louis -  **Gull** i turn, kombinasjon
* 1904  St. Louis -  **Gull** i turn, bøylehest
* 1904  St. Louis -  **Gull** i turn, mangekamp lagkonkurranse
* 1904  St. Louis -  Sølv i turn, skranke

## Referanser


## Eksterne lenker
*
EM i turn for kvinner 2006

Det 26. **[[europamesterskapet i turn]]** for kvinner ble arrangert i 2006, i Volos i Hellas.

## Resultater
### Lagkonkurranse

### Hopp

### Skranke

### Bom

### Frittstående

## Medaljeoversikt

## Se også
*Europamesterskapet i turn 2006 for herrer

## Kilder
*  26. Turn-Europameisterschaften der Frauen 2006 in Volos, Griechenland  IfoSta.de, besøkt 7. august 2018
Christian Rubeck

**Christian Rubeck** (født 1980) er en norsk skuespiller.

Rubeck fikk sin profesjonelle debut i Danny Boyles spillefilm *Millions,* og hans første norske film var Joachim Triers *Reprise*. Senere har han spilt i flere filmer, blant annet Roenbergs *Max Manus*. I 2014 spilte han motstandsmannen Claus Helberg i NRK-serien *Kampen om Tungtvannet* og fikk gode kritikker for hovedrollen i spillefilmen *Amnesia*. Han har vært tilknyttet Nationaltheatret og Oslo Nye. Han spilte rollen som Karl Ove Knausgård i sceneversjonen av *Min Kamp* i regi av Ole Anders Tandberg. 

Han er utdannet ved Drama Centre London.

## Roller
### Film
* *[[I onde dager]]* (2021)
* *[[Amundsen]]* (2019)
* *What Happened to Monday (2017)*
* *[[Amnesia]]* (2014)
* *[[Hansel and Gretel: Witch Hunters]]* (2013)
* *[[Kill Buljo 2]]* (2013)
* *[[Hjelp, vi er i filmbransjen]]* (2011)
* *[[En helt vanlig dag på jobben]]* (2010)
* *[[Rottenetter]]* (2009)
* *[[Max Manus (film)|Max Manus]]* (2008)
* *S.O.S. - Svartskjær* (2008)
* *[[Varg Veum – Kvinnen i kjøleskapet]]* (2008)
* *[[Reprise (film)|Reprise]]* (2006)
* *Millions* (2004)
* *[[Hawking]]* (BBC, 2004)

### TV
* *[[Nobel – fred for enhver pris]]* (2016)
* The Interceptor (BBC, 2015)
* *[[Kampen om tungtvannet (TV-serie)]] (2015)
* *Kampen for tilværelsen (2015)*
* *Nattsøsteren* (NRK, 2007)
* *Hotell Babylon* (BBC, 2006)
* *Nova – Arctic Passage: Prisoners of the Ice* (2006)
* *Nova –  Einstein's Big Idea* (2005)
* *The Search for the Northwest Passage* (ITN, 2005)
* *E=mc²* (2005)
* *The Girl in the Café* (HBO, 2005)
* *Miss Marple: A Murder Is Announced* (LWT, 2005)
* *Dream Team* (Sky)
* *Wild West* (BBC)
* *Battle of Britain* (BBC)

== Referanser ==
<references/>

== Eksterne lenker ==
*  
* [http://www.filmweb.no/profil/article1145217.ece Christian Rubeck] hos [http://www.filmweb.no/ Filmweb]
* [http://www1.vg.no/film/artikkel.php?artid=561298 VG-artikkel]  *Fra utsøkte småroller til stor hovedrolle''. VG-Nett artikkel om Rubeck publisert 28. mars 2009.
* Nationaltheatret.no Presentasjon av Rubeck hos Nationaltheatrets side.
Alaj

**Alaj** eller **Alai** er en fjellkjede i Sentral-Asia. Den strekker seg nesten 400 kilometer vestover fra Tian Shan-fjellene i Kirgisistan og inn i Tadsjikistan. Høyeste punkt er Pik Tandykul på  meter over havet.  

Sørhellingen av fjellene drenerer til elva Vakhsj, ei sideelv til Amu-Darja. Elvene på nordsiden av fjellkjeden er sideelver til Syr-Darja, og munner ut i Ferganadalen.

Alajkjeden blir skilt fra Tian Shan-fjellene i nord av Ferganadalen med Syr-Darjas øvre løp og dennes tilløpselv Kara-Darja. I sør danner dalførene til Vakhsj og Kasjgar den naturlige grensen mot Transalaj-fjellene og Pamirmassivet. Kjedens vestligste utløpere ligger i Usbekistan, hvor byen Samarkand ligger. De østligste utløperne ligger mot Kinas territorium, hvor de ved Kashgar grenser mot Tarimbekkenet og Takla Makan-ørkenen.

Andre betydelige byer i Alaj er Dusjanbe og Osj.

## Referanser
Pål Enger

**Erik Pål Enger** (1967–2024) var en norsk kunstmaler, kriminell og fotballspiller kjent for å ha stjålet maleriene «Vampyr» og «Skrik» av Edvard Munch. Senere hadde han en karriere som billedkunstner.

## Oppvekst og fotball
Enger var under oppveksten en del av kjernen i den kriminelle Tveitagjengen ledet av pengeinnkreveren Jan Kvalen, noe som medførte en dom på ett år for vinningskriminalitet som 16-åring. Da han var 19 sonet han første gang på Ullersmo fengsel.

Pål Enger var fotballspiller for Vålerenga og spilte blant annet Europacup-kamp for klubben da han var 19 år gammel. Etter tre års soning for tyveriet av «Vampyr» forsøkte Enger i 1991 å ta opp fotball igjen med spill for Mercantile i daværende 2. divisjon.

## Kunsttyverier
Den 23. februar 1988 klatret Enger inn et vindu på Munchmuseet i Oslo og stjal maleriet «Vampyr». Samme år sto han bak det største tyveriet i sitt slag da han brøt seg inn i gullsmedbutikken Tostrup på Karl Johans gate og stjal varer for 4,8 millioner kroner. Den 12. februar 1994 stjal han «Skrik» fra Nasjonalgalleriet.

Han har også blitt dømt for flere andre vinnings-, trafikk- og narkotikaforbrytelser og trafikkforeseelser.

I desember 2015 ble Enger siktet for å stjålet til sammen 17 malerier fra galleriet Fineart på Aker brygge i Oslo. Tolv av bildene er laget av Hariton Pushwagner, de øvrige kunstverkene er laget av Vebjørn Sand og Bjarne Melgaard. Ifølge Dagbladet ble en lommebok med Engers legitimasjon funnet i galleriet. Enger erkjente delvis straffskyld og innrømmet han stjal fem Pushwagner-bilder.

Pål Enger begynte å male under et fengselsopphold i 2007. Først dyr og kjøretøy, og deretter abstrakte motiver. I mars 2011 åpnet han sin egen kunstutstilling med en rekke abstrakte verker.

## Referanser
Spisshalet kutling

**Spisshalet kutling** (*Lesueurigobius friesii*) er en fiskeart i gruppen kutlinger. Den blir opptil 13&nbsp;cm lang og lever fra 10–350 meters dybde.

## Litteratur
* 

## Eksterne lenker
* 
*
Hermann Glass

**Herman Theobald Glass** (født 15. oktober 1880, død 13. januar 1961) var en amerikansk turner som deltok i OL 1904 i St. Louis.

Glass ble olympisk mester i turn i OL 1904, han vant konkurransen i ringer.

## OL-medaljer
* 1904  St. Louis -  **Gull** i turn, ringer

## Referanser


## Eksterne lenker
*
Edward Hennig

**Edward August Hennig** (født 13. oktober 1879, død 28. august 1960 i Summit County i Ohio) var en amerikansk turner som deltok i OL i 1904 i St. Louis.

Hennig ble olympisk mester i turn to ganger under OL i 1904. Han vant konkurransen i svingstang (delt med landsmannen Anton Heida) og *club swinging*.

## OL-medaljer
* 1904  St. Louis -  **Gull** i turn, svingstang
* 1904  St. Louis -  **Gull** i turn, club swinging

## Referanser


## Eksterne lenker
*
Hemofec

**Hemofec** er en medisinsk test.

Testen gjennomføres ved at man tar en avføringsprøve, som så sjekkes for spor av blod med testen.

Testen foretas enten ved rektaleksplorasjon, ved at legen undersøker pasientens endetarm med en finger, eller ved at pasienten påfører et papir spor av avføringen.

Blod i avføringen kan være tidlig tegn på mavesår, betennelser, kreftformer i tarmen, blødningsfortyrrelser og skader. Blodprodukter i kostholdet kan gi falsk positive prøvesvar.

Det er de siste årene kommet flere nye tester som viser kreftforandringer og betennelsesmarkører som til dels avløser noe av behovet for Hemofec-analyser.
Per Elvis Granberg

**Per Granberg**, mest kjent under artistnavnet **Per «Elvis» Granberg**, (født 9. mars 1941, død 4. februar 1980 i Askim) var en norsk rock & roll-sanger. Granberg ble kåret til «Oslos rockekonge» i 1958, men ble slått av svenske Little Gerhard, norske Per Harald Hartvig og danske James under Nordisk Mesterskap på Jordal Amfi i Oslo samme år. Han gjorde comeback på 1970-tallet med flere plater for plateselskapet Philips. Han døde av kreft.

## Diskografi
* 1972: *Rock’n’Roll Forever* (Fontana)
* 1973: *Real Rock’n’Roll* (Philips)
* 1974: *Rockabye*, Rollabye (Philips)
* 1977: *I Can’t Stop Loving You* (Philips)
* 1980: *Per* (Philips)
* 1993: *Real Rock’n’Roll Forever* (samleplate, Philips) 

## Eksterne lenker
* 
* 
*  Biografi på Mic.no
Max Hess (turner)

**Max Hess** (født 29. desember 1877 Coburg i Tyskland død juni 1969 i Philadelphia, Pennsylvania) var en amerikansk turner som deltok under OL 1904 i St. Louis.

Hess ble olympisk mester i turn under OL 1904 i St. Louis. Han var med på laget til turnforeningen *Philadelphia Turngemeinde* som vant konkurransen i mangekamp. De andre turnerne på gull-laget var John Grieb, Anton Heida, Philipp Kassel, Julius Lenhart og Ernst Reckeweg.

## OL-medaljer
* 1904  St. Louis -  **Gull** i turn, mangekamp lagkonkurranse

## Referanser


## Eksterne lenker
*
Fauna norvegica

***Fauna norvegica*** er en engelskspråklig serie som publiserer vitenskapelige forskningsarbeid innenfor zoologi, med hovedvekt på nordisk fauna. Aktuelle emner omfatter systematikk, taksonomi, biogeografi, faunistikk og biologisk mangfold. Ansvarlig utgiver er NTNU Vitenskapsmuseet.

Fauna norvegica ble utgitt som serie A, B og C. Serie A handlet om norsk fauna og faunistikk (zoogeografi), unntatt ornitologi og entomologi. Serie B handlet om entomologi, og serie C om ornitologi.

## Se også
* Fauna norvegica Serie B (nå synonym med Norwegian Journal of Entomology)
* Fauna norvegica Serie C (tidligere Cinclus, nå synonym med Ornis Norvegica)

## Eksterne lenker
* ''Fauna norvegica''
George Eyser

**George Eyser** (født 31. august 1871 i Kiel i Tyskland, død 1919) var en amerikansk turner som deltok under OL 1904 i St. Louis.

Eyser kom som fjortenåring til USA og ble amerikansk statsborger i 1894. 
Eyser ble olympisk mester hele tre ganger under OL 1904, og han fikk i tillegg to sølv- og en bronsemedalje. Alle seks medaljene ble vunnet samme dag. Han ble olympisk mester i skranke, hopp (delt med Anton Heida) og tauklatring. I kombinasjonen og i bøylehest kom han på andreplass bak landsmannen Anton Heida, og i svingstang kom han på tredjeplass. Eyser konkurrerte med treben, han hadde mistet sitt venstre ben, det hadde blitt kjørt over av et tog.  

## OL-medaljer
* 1904  St. Louis -  **Gull** i turn, skranke
* 1904  St. Louis -  **Gull** i turn, hopp
* 1904  St. Louis -  **Gull** i turn, tauklatring
* 1904  St. Louis -  Sølv i turn, bøylehest
* 1904  St. Louis -  Sølv i turn, kombinasjon
* 1904  St. Louis -  Bronse i turn, svingstang

## Referanser


## Eksterne lenker
*
Mandel (andre betydninger)

**Mandler** kan referere til:

* Mandler (anatomi), organpar i inngangen til svelget
* Mandel, en steinfrukt av mandeltreet